মুজিবকন্যার বিরুদ্ধে ইন্টারপোলের কাছে ‘রেড কর্নার নোটিস’ জারির আর্জি পুলিশের

ওয়েব ডেস্ক: হাসিনাকে দেশে ফেরাতে মরিয়া ইউনুস। শেখ হাসিনার (Sheikh Hasina) বিরুদ্ধে ‘রেড কর্নার’ নোটিস (Interpol Red Corner) জারি করার জন্য আন্তর্জাতিক পুলিশ সংস্থা ইন্টারপোলকে আবেদন জানাল বাংলাদেশ পুলিশ। শুধু হাসিনা নয় সেই তালিকায় রয়েছেন আওয়ামি লিগের আরও ১১ জন সদস্য। তাঁদের মধ্যে রয়েছে হাসিনার জমানার স্বরাষ্ট্রমন্ত্রী আসাদুজ্জামান খান, প্রাক্তন মুক্তিযুদ্ধ বিষয়ক মন্ত্রী আ ক ম মোজাম্মেল হক, প্রাক্তন শিক্ষামন্ত্রী মহিবুল হাসান চৌধুরী-সহ আওয়ামি লিগের শীর্ষ নেতাদের নাম। জানা গিয়েছে, গত ১০ এপ্রিল এনসিবির তরফে ইন্টারপোলের কাছে আবেদন করা হয়েছিল বলে খবর।

‘গণ অভ্যুত্থানে’র জেরে প্রধানমন্ত্রীর পদ হারিয়ে দেশ ছেড়েছেন শেখ হাসিনা। তাঁকে বাংলাদেশে ফিরিয়ে বিচারের মুখোমুখী করতে মরিয়া মহম্মদ ইউনুসের (Muhammad Yunus) অন্তর্বর্তী সরকার। অন্যদিকে পদ্মাপারে নতুন করে ভোটের প্রস্তুতি শুরু হয়েছে। নতুন করে ঘুরে দাঁড়ানোর চেষ্টা করছে আওয়ামি লিগ। বিভিন্ন জায়গায় চলছে মিটিং-মিছিল। আটক করা হচ্ছে হাসিনার দলের সদস্যদের। ঢাকা-সহ দেশের বিভিন্ন স্থানে নিষিদ্ধ ঘোষিত আওয়ামির শাখা সংগঠন ছাত্রলিগের মিছিল। এরমধ্যেই ইন্টারপোলের রেড কর্নার নোটিস জারির আবেদন করল বাংলাদেশ পুলিশের ন্যাশনাল সেন্ট্রাল ব্যুরো।

আরও পড়ুন: মিলে গেল নিজের ভবিষ্যদ্বাণী, ইজরায়েলি হামলায় মৃত গাজার সাংবাদিক

হাসিনার বিরুদ্ধে গণহত্যা-সহ শতাধিক মামলা হয়েছে। প্রধানমন্ত্রিত্ব ছেড়ে তিনি ভারতে চলে এসেছেন। সূত্রের খবর, নয়াদিল্লির গোপন ডেরায় ভারতের কূটনৈতিক আশ্রয়ে রয়েছেন তিনি। মুজিবকন্যা এবং তৎকালীন আওয়ামি লিগ সরকারের বহু মন্ত্রীর বিরুদ্ধে মানবাধিকার লঙ্ঘন, হত্যার মামলা দায়ের করা হয় আন্তর্জাতিক অপরাধ ট্রাইব্যুনালে। হাসিনাকে দেশে ফেরানো নিয়ে বহুবার নয়াদিল্লির উপর কৌশল অবলম্বন করলেও সুফল পায়নি ইউনুস সরকার ।

অন্য খবর দেখুন